stanford-oval/wikipedia huggingface dataset:
เศรษฐยาธิปไตย
การใช้

คำนี้มักใช้ในทางลบเพื่ออธิบายหรือเตือนให้สำนึกถึงสถานการณ์ที่ไม่พึงประสงค์
ตลอดประวัติศาสตร์ นักคิดทางการเมืองชาวตะวันตกทั้งหลายรวมทั้งวินสตัน เชอร์ชิล, นักสังคมวิทยาและประวัติศาสตร์ชาวฝรั่งเศส Alexis de Tocqueville (คริสต์ทศวรรษที่ 19), ผู้นิยมระบอบราชาธิปไตยชาวสเปน Juan Donoso Cortés, และในปัจจุบัน นักปฏิบัติการผู้ชื่นชอบสังคมนิยมแบบอิสรนิยม โนม ชอมสกี
ได้ตำหนิผู้ครองอำนาจเช่นนี้เพราะ
ไม่ใส่ใจหน้าที่รับผิดชอบทางสังคมของตน
ใช้อำนาจเพื่อผลประโยชน์ของตนเองและดังนั้น เพิ่มความยากจน
สร้างความแบ่งแยกระหว่างชนชั้น
ทำสังคมให้เสื่อมทรามด้วยความโลภและสุขารมณ์นิยม (หรือกามสุขัลลิกานุโยค)
ธนาธิปไตยยุคใหม่ถูกสื่อความหมายในทางลบ โดยเป็นการประสานกันของอำนาจทางการเงินและทางการเมือง การใช้เงินเพื่อได้ผลทางอำนาจบริหารรัฐกิจ หรือหมายถึงการให้สินบนแก่เจ้าหน้าที่ภาครัฐ การมีส่วนร่วมกับพรรคการเมืองฝ่ายรัฐบาลเพื่อผลประโยชน์ตนเอง บุคคลร่ำรวย หรือธนาธิปัตย์ (plutocrat) การผลักดันให้รัฐออกนโยบายเพื่อเอื้อประโยชน์ต่อธุรกิจตัวเอง อาจส่งผลต่อนโยบายระดับต่างประเทศ เช่น นโยบายสนับสนุนสงครามเพื่อขายอาวุธ เครื่องบินรบ เรือรบ
การใช้ > ในโฆษณาชวนเชื่อ

ในศัพท์เฉพาะและโฆษณาชวนเชื่อทางการเมืองของฟาสซิสต์อิตาลี ของนาซีเยอรมนี และขององค์การคอมมิวนิสต์สากล รัฐประชาธิปไตยแบบตะวันตกจะถูกเรียกว่า เศรษฐยาธิปไตย โดยนัยว่า คนที่ร่ำรวยสุดจะควบคุมประเทศต่าง ๆ และจับประเทศไว้เพื่อเรียกค่าไถ่ 
ในลัทธิฟาสซิสต์ คำว่า เศรษฐยาธิปไตย เป็นหลัก จะแทนคำว่า ประชาธิปไตย และ ทุนนิยม เมื่อใช้กับสหรัฐอเมริกาและสหราชอาณาจักรในช่วงสงครามโลกครั้งที่ 2
สำหรับพวกนาซี คำนี้มักใช้เป็นรหัสเรียกพวกชาวยิว
การเมืองปัจจุบัน

ตามประวัติแล้ว คนหรือองค์กรที่ร่ำรวยได้มีอิทธิพลทางการเมืองมานานแล้ว
ในยุคปัจจุบัน รัฐประชาธิปไตยหลายรัฐอนุญาตให้นักการเมืองระดมเงินทุน ผู้บ่อยครั้งอาศัยรายได้เช่นนี้เพื่อโฆษณาการสมัครรับเลือกตั้งของตนต่อประชาชนผู้มีสิทธิลงคะแนนเสียง
ไม่ว่าจะผ่านบุคคล บริษัท หรือกลุ่มสนับสนุน การบริจาคเงินเพื่อการนี้บ่อยครั้งเชื่อว่า สร้างปัญหาการเล่นพรรคเล่นพวกหรือระบบอุปถัมภ์ ที่ผู้ให้เงินทุนรายใหญ่จะได้สิ่งตอบแทน
แม้ว่าการให้ทุนเลือกตั้งอาจจะไม่มีผลโดยตรงต่อการออกฎหมายของผู้แทน แต่ความคาดหวังตามธรรมดาของผู้บริจาคก็คือ จะได้สิ่งที่ต้องการผ่านคนที่ตนให้เงิน
ไม่เช่นนั้นแล้ว การให้เงินทุนแก่ผู้อื่นหรือองค์กรการเมืองอื่นอาจได้ประโยชน์กว่า
แม้ว่า การให้สิ่งตอบแทนตรง ๆ โดยทั่วไปจะผิดกฎหมายรัฐประชาธิปไตยโดยมาก แต่ก็เป็นเรื่องพิสูจน์ได้ยาก ถ้าไม่มีเอกสารเป็นลูกโซ่แสดงให้เห็นอย่างชัดเจน
หลักสำคัญอย่างหนึ่งของระบอบประชาธิปไตย
ก็คือนักการเมืองสามารถสนับสนุนนโยบายอันให้ประโยชน์กับประชาชนในเขตของตน ซึ่งก็ทำให้พิสูจน์ได้ยากขึ้นว่าการกระทำเยี่ยงนั้นเป็นอาชญากรรม
แม้แต่การตั้งคนที่ชัดเจนว่าให้เงินทุนขึ้นมาประจำตำแหน่งก็อาจยังไม่ผิดกฎหมาย โดยเฉพาะถ้าผู้ที่ได้ปรากฏว่ามีคุณสมบัติที่ดีสำหรับตำแหน่งนั้น
บางรัฐแม้แต่มีกฎหมายอนุญาตให้ใช้การอุปถัมภ์เยี่ยงนี้
ตัวอย่าง

ตัวอย่างของเศรษฐยาธิปไตยในอดีตรวมทั้งจักรวรรดิโรมัน, นครรัฐบางรัฐในกรีซโบราณ, อารยธรรมคาร์เธจ, นครรัฐ/สาธารณรัฐวาณิชต่าง ๆ ในอิตาลีรวมทั้ง สาธารณรัฐเวนิส สาธารณรัฐฟลอเรนซ์ (โดยตระกูลเมดีชี) กับสาธารณรัฐเจนัว, และจักรวรรดิญี่ปุ่นก่อนสงครามโลกครั้งที่ 2 (โดยกลุ่มไซบัตสึ)
ตามนักปฏิบัติการทางการเมืองโนม ชอมสกี และอดีตประธานาธิบดีสหรัฐ จิมมี คาร์เตอร์ สหรัฐอเมริกาในปัจจุบันมีการปกครองคล้ายกับเศรษฐยาธิปไตย แม้จะมีรูปแบบของประชาธิปไตย
ตัวอย่างปัจจุบันที่ชัดเจนตามผู้วิพากษ์วิจารณ์บางท่านก็คือนครลอนดอน
คือ นครลอนดอน (ซึ่งไม่ใช่กรุงลอนดอนทั้งหมด แต่เป็นเขตนครโบราณ ใหญ่ประมาณ 2.5 ตาราง กม. ซึ่งปัจจุบันเป็นเขตการเงิน) มีระบบการเลือกตั้งพิเศษเพื่อบริหารจัดการท้องที่
ผู้มีสิทธิลงคะแนนเสียงกว่า 2 ใน 3 ไม่ใช่เป็นผู้อยู่อาศัยในพระนคร แต่เป็นผู้แทนธุรกิจและองค์กรอื่น ๆ ที่อยู่ในนคร โดยมีคะแนนเสียงตามจำนวนลูกจ้างที่มี
เหตุผลหลักก็คือ ธุรกิจเป็นผู้ใช้บริการของนครโดยมาก
คือ มีบุคคลที่เข้ามาทำงานในเมืองประมาณ 450,000 คน มากกว่าผู้อาศัยอยู่ในเมืองเพียงแค่ 7,000 คน
ตัวอย่าง > ประเทศไทย

บล็อกประชาไทอ้างว่า ประเทศไทยก็มีรูปแบบบางอย่างของธนาธิปไตย รวมทั้งการเลือกตั้งนายกเทศมนตรีของนครเชียงใหม่ล่าสุดก่อนบล็อก ที่อาศัยเงิน และคนชนะได้มาจากตระกูลเดียวที่มั่งคั่งของจังหวัดเชียงใหม่
ตัวอย่าง > จีนก่อนคอมมิวนิสต์

ในประเทศจีนก่อนการปฏิวัติโดยพรรคคอมมิวนิสต์ในปี พ.ศ. 2492 กล่าวกันว่าอำนาจการเมือง การปกครอง เศรษฐกิจ อยู่ใต้อำนาจของชนสี่ตระกูล ได้แก่ ตระกูลเจียง (Jiang) ตระกูลซ่ง (Song) ตระกูลคุง (Kung) และตระกูลเชน (Chen) ทั้งนี้สามตระกูลแรกจะเกี่ยวดองกันโดยการแต่งงานกัน และมีบทบาทอย่างสูงต่อการเมืองจีนในยุคนั้น
ตัวอย่าง > สหรัฐอเมริกา

นักประวัติศาสตร์ นักการเมือง และนักเศรษฐศาสตร์ปัจจุบันบางคนอ้างว่า สหรัฐอเมริกาเท่ากับเป็นเศรษฐยาธิปไตยอย่างน้อยก็บางส่วนในช่วงคริสต์ทศวรรษ 1870 จนถึง 1900 (Gilded Age) และในช่วงคริสต์ทศวรรษ 1890 ถึง 1920 (Progressive Era) ภายหลังสงครามกลางเมืองอเมริกาจนกระทั่งถึงเริ่มภาวะเศรษฐกิจตกต่ำครั้งใหญ่
ประธานาธิบดีธีโอดอร์ โรสเวลต์ กลายมามีชื่อเสียงฐานมือปราบผู้ผูกขาดทางการค้า (หรือที่เรียกว่าทรัสต์) โดยใช้กฎหมายต่อต้านทรัสต์ แตกบริษัทรถไฟ (Northern Securities Company) และบริษัทน้ำมันที่ใหญ่ที่สุด (Standard Oil)
ตามนักประวัติศาสตร์คนหนึ่ง "ในเรื่องการเมืองในประเทศ สิ่งที่ธีโอดอร์ โรสเวลต์ เกลียดที่สุดก็คือเศรษฐยาธิปไตย"
ในอัตชีวประวัติเรื่องการจัดการบริษัทผูกขาดในฐานะประธานาธิบดี โรสเวลต์เล่าว่า
…เราได้มาถึงเวลาที่เพื่อประโยชน์ประชาชน สิ่งที่จำเป็นก็คือประชาธิปไตยที่แท้จริง และในบรรดารูปแบบทรราชย์ทั้งหลาย ที่น่าพิสมัยน้อยที่สุด ที่สามานย์มากที่สุด ก็คือทรราชย์ที่อาศัยความมั่งคั่ง ระบอบทรราชย์ของเศรษฐยาธิปไตย
เมื่อกฎหมายต่อต้านทรัสต์เชอร์แมนได้ผ่านเป็นกฎหมายในปี 2433 อุตสาหกรรมขนาดใหญ่ได้ถึงระดับการผูกขาดหรือใกล้การผูกขาดในเรื่องการผลิตและเงินทุน โดยรวบรวมบริษัทเพิ่มขึ้นเรื่อย ๆ พร้อมทั้งคนมั่งคั่งมากผู้เป็นประธานบริษัทยักษ์ใหญ่ไม่กี่คน ก็เริ่มมีอิทธิพลเพิ่มขึ้นเรื่อย ๆ เหนืออุตสาหกรรม มติมหาชน และการเมืองหลังสงครามการเมือง
ตามนักปฏิบัติการหัวก้าวหน้าและนักข่าวคนหนึ่งในเวลานั้น
เงินเป็น 'ปูนของตึกใหญ่นี้' โดยความแตกต่างทางคตินิยมระหว่างนักการเมืองก็กำลังเลือนไป และวงการเมืองก็กำลังกลายเป็นเพียงแค่ส่วนหนึ่งของธุรกิจที่ใหญ่กว่า ที่ผสมผสานกันดีกว่า โดยผ่านพรรคการเมืองที่ขายผลประโยชน์ให้กับบริษัทยักษ์อย่างเป็นรูปธรรม รัฐก็กลายเป็นเพียงแค่แผนกหนึ่งของบริษัท
ในหัวข้อเรื่อง การเมืองแห่งเศรษฐยาธิปไตย (The Politics of Plutocracy) นักเศรษฐศาสตร์ผู้ได้รับรางวัลโนเบลสาขาเศรษฐศาสตร์ พอล ครุ๊กแมน กล่าวว่า 
เศรษฐยาธิปไตยในสหรัฐอเมริกาเกิดขึ้นได้ในเวลานั้นอาศัยปัจจัยสามอย่าง คือ
ในเวลานั้น ผู้อาศัยอยู่ในอเมริกา 1/4 ที่ยากจนที่สุด (รวมทั้ง ชาวอเมริกันเชื้อสายแอฟริกา และผู้ย้ายถิ่นที่ยังไม่แปลงสัญชาติ) ไม่มีสิทธิลงคะแนนเสียง
เศรษฐีให้เงินทุนการหาเสียงแก่นักการเมืองที่ตนชอบ
และการซื้อเสียงเป็นเรื่องที่ "ทำได้ ง่าย และแพร่หลาย" ซึ่งก็เป็นจริงแม้ในการฉ้อฉลการเลือกตั้งอื่น ๆ เช่น การลงคะแนนเกินครั้งเดียว และการข่มขู่ผู้ใช้สิทธิเลือกตั้ง
แม้สหรัฐจะได้เริ่มเก็บภาษีอัตราก้าวหน้าตั้งแต่ปี 2456 แล้ว แต่ตามนักสังคมศาสตร์ที่มหาวิทยาลัยโคลัมเบียคนหนึ่ง เริ่มตั้งแต่คริสต์ทศวรรษ 1970 อภิสิทธิชนได้ใช้อำนาจทางการเมืองที่เพิ่มขึ้นเรื่อย ๆ เพื่อลดภาษีของตน และปัจจุบันได้ใช้ "อุตสาหกรรมป้องกันรายได้" เพื่อลดภาษีของตนได้อย่างมหาศาล
ในปี 2541 นักข่าวคนหนึ่งของหนังสือพิมพ์เดอะนิวยอร์กไทมส์ เรียกเศรษฐีทรงอำนาจ (plutocrat) ชาวอเมริกันว่า "คนชั้นบริจาค"
และนิยามคนชั้นนี้เป็นครั้งแรกว่าเป็น
คนกลุ่มเล็กมาก เพียง 1 ใน 4 ของคนเปอร์เซ็นต์เดียว (คือ 0.25%) และเป็นกลุ่มประชากรที่ไม่ได้เป็นตัวแทนของคนทั้งชาติที่เหลือ แต่เงินของพวกเขาสามารถซื้อการเข้าถึงผู้แทนได้อย่างสบาย
ตัวอย่าง > สหรัฐอเมริกา > หลังสงครามโลกครั้งที่ 2

ในยุคปัจจุบัน คำนี้บางครั้งใช้ในทางลบโดยหมายถึงสังคมที่มีรากในทุนนิยมที่รัฐร่วมมือกับธุรกิจ หรือสังคมที่ให้ความสำคัญกับการสั่งสมความมั่งคั่งมากกว่าประโยชน์อื่น ๆ
ตามนักเขียนที่เป็นกุนซือทางการเมืองของริชาร์ด นิกสัน สหรัฐเป็นเศรษฐยาธิปไตยที่เป็น "การหลอมรวมของเงินและรัฐบาล"
ส่วนนักเขียนและรัฐมนตรีของแคนาดา Chrystia Freeland
กล่าวว่า แนวโน้มไปสู่เศรษฐยาธิปไตยในปัจจุบันเกิดขึ้นเพราะเศรษฐีรู้สึกว่าผลประโยชน์ของตนก็เป็นประโยชน์ต่อสังคมด้วย
คือ
คุณไม่ทำอย่างนี้โดยหัวเราะอย่างถูกใจ สูบซิการ์ แล้วสมรู้ร่วมคิด คุณทำโดยกล่อมตัวเองว่า สิ่งที่เป็นประโยชน์ของตัวเองก็เป็นประโยชน์ต่อคนอื่น ๆ ดังนั้น คุณย่อมกล่อมตัวเองว่า ในที่สุดแล้ว การบริการของรัฐบาล อะไร ๆ เช่นงบประมาณเพื่อการศึกษา ซึ่งเป็นสิ่งที่สร้างสมรรถภาพการเปลี่ยนสถานภาพทางสังคมประการแรก ต้องตัดออกเพื่อการขาดดุลจะได้ลดลง เพื่อภาษีของคุณจะได้ไม่เพิ่มขึ้น และสิ่งที่ดิฉันเป็นห่วงมากก็คือ คนระดับสูงสุดมีเงินและมีอำนาจมากจริง ๆ และช่องว่างระหว่างชนเหล่านั้นกับคนอื่น ๆ ใหญ่โตมาก จนกระทั่งเราจะเริ่มเห็น สมรรถภาพการเปลี่ยนสถานภาพทางสังคมถูกบีบจนหายใจไม่ออก แล้วสังคมก็จะเปลี่ยนไป
เมื่อนักเศรษฐศาสตร์ที่ได้รับรางวัลโนเบล โจเซฟ สติกลิตส์ เขียนบทความในนิตยสารปี 2554 ชื่อว่า "ของประชาชน 1% โดยประชาชน 1% และสำหรับประชาชน 1%" (เลียนสุนทรพจน์ที่เกตตีสเบิร์กปี 2406 ของอับราฮัม ลินคอล์นเกี่ยวกับรัฐบาลของประชาชนเป็นต้น) เขาได้ให้ข้อมูลว่า สหรัฐอเมริกากำลังถูกควบคุมโดยคนที่รวยที่สุด 1% เพิ่มขึ้นเรื่อย ๆ
นักวิจัยบางท่านได้กล่าวว่า สหรัฐอาจจะกำลังระเหเร่ร่อนไปสู่รูปแบบหนึ่งของคณาธิปไตย เพราะประชาชนแต่ละคนมีอิทธิพลน้อยกว่าอภิสิทธิชนทางเศรษฐกิจและกลุ่มผลประโยชน์ในเรื่องนโยบายของรัฐ
งานศึกษาทางรัฐศาสตร์ปี 2557 ที่มหาวิทยาลัยพรินซ์ตันและมหาวิทยาลัยนอร์ทเวสเทิร์น
กล่าวว่า "งานวิเคราะห์แสดงว่า ประชาชนอเมริกันส่วนมากความจริงมีอิทธิพลต่อนโยบายที่รัฐออกน้อยมาก" 
แม้นักวิชาการทั้งสองท่านจะไม่ได้ระบุสหรัฐว่าเป็นระบอบคณาธิปไตย หรือเศรษฐยาธิปไตย โดยตัวเอง
แต่ก็ยังเรียกสหรัฐว่า คณาธิปไตยแบบศิวิไลซ์ (civil oligarchy) ดังที่นิยามโดยนักรัฐศาสตร์อีกท่านหนึ่งที่มหาวิทยาลัยนอร์ทเวสเทิร์น
ตัวอย่าง > รัสเซีย

รายงานปี 2556 ของธนาคารสวิสที่สำคัญที่สุดแห่งหนึ่งของโลก (Credit Suisse) กล่าวว่า
รัสเซียมีความไม่เสมอภาคทางทรัพย์สินระดับสูงสุดในโลก นอกเหนือจากประเทศแคริบเบียนเล็ก ๆ ที่มีผู้อยู่อาศัยเป็นอภิมหาเศรษฐี (billionaire) ทั่วโลก จะมีอภิมหาเศรษฐีคนหนึ่งทุก ๆ 170,000 ล้านเหรียญสหรัฐของทรัพย์สินประชาชน (แต่) รัสเซียมีหนึ่งคนทุก ๆ 11,000 ล้านเหรียญ ทั่วโลก อภิมหาเศรษฐีรวมกันมีทรัพย์สิน 1%-2% ของทรัพย์สินประชาชนทั้งหมด (แต่) ในรัสเซียทุกวันนี้ อภิมหาเศรษฐี 110 คนมีทรัพย์สิน 35% ของประชาชนทั้งหมด
ดูเพิ่ม

สถานีย่อยการเมือง
อภิชนาธิปไตย
ทุนนิยม
คุณธรรมนิยม
คณาธิปไตย
เศรษฐีกิจ
แหล่งข้อมูลอื่น

Howard, Milford Wriarson (1895). The American plutocracy. New York: Holland Publishing.
Norwood, Thomas Manson (1888). Plutocracy: or, American white slavery; a politico-social novel. New York: The American News Company.
Pettigrew, Richard Franklin (1921). Triumphant Plutocracy: The Story of American Public Life from 1870 to 1920. New York: The Academy Press.
Reed, John Calvin (1903). The New Plutocracy. New York: Abbey Press.
Winters, Jeffrey A. (2011). "Oligarchy" Cambridge University Press
Documentary Plutocracy Political repression in the U.S.A. part 1, by Metanoia Films
Documentary Plutocracy II: Solidarity Forever Political repression in the U.S.A. part 2, by Metanoia Films
วัดเทพธิดารามวรวิหาร

13°45′12″N 100°30′16″E﻿ / ﻿13.75333°N 100.50444°E﻿ / 13.75333; 100.50444
| วัดเทพธิดารามวรวิหาร |
| --- | --- |
ทางเข้าด้านหน้าวัด เมื่อปี 2564

ที่ตั้ง: แขวงสำราญราษฎร์ เขตพระนคร กรุงเทพมหานคร
ประเภท: พระอารามหลวงชั้นตรี
นิกาย: มหานิกาย
เจ้าอาวาส: พระธรรมวชิรคณี (แผ่ว ปรกกฺโม)  

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดเทพธิดาราม
ขึ้นเมื่อ: 13 ธันวาคม พ.ศ. 2520
เป็นส่วนหนึ่งของ: รายชื่อโบราณสถานในกรุงเทพมหานคร (เขตพระนคร) 
เลขอ้างอิง: 0000019
 
 
 
หมายเหตุ: การเข้าชมพระอุโบสถ พระวิหาร และศาลาการเปรียญนั้นต้องขออนุญาตจากทางวัดเสียก่อน
 สถานีย่อยพระพุทธศาสนา
วัดเทพธิดารามวรวิหาร เป็นพระอารามหลวงชั้นตรี  ตั้งอยู่ที่ริมถนนมหาไชย ใกล้วัดราชนัดดารามวรวิหาร วัดเทพธิดารามวรวิหาร เดิมชื่อ วัดบ้านพระยาไกรสวนหลวง  สันนิษฐานว่า เรียกตามบริเวณที่สร้าง ที่เป็นสวนไร่นา และคงเป็นที่ของพระยาไกรเพชรรัตนสงคราม เจ้านายหรือขุนนาง
วัดเทพธิดารามวรวิหารเป็นวัดที่พระบาทสมเด็จพระนั่งเกล้าเจ้าอยู่หัวได้โปรดฯ ให้สร้างเพื่อเฉลิมพระเกียรติพระราชทานแก่พระเจ้าบรมวงศ์เธอ กรมหมื่นอัปสรสุดาเทพ พระราชธิดาองค์ใหญ่ใน รัชกาลที่ 3 สร้างเมื่อปี พ.ศ. 2379 เสร็จในปี พ.ศ. 2382
สิ่งสำคัญในวัดนี้คือ พระปรางค์ทิศทั้งสี่ เป็นฝีมือช่างในสมัยรัชกาลที่ 3 บุษบกที่รองรับพระประธาน ภายในโบสถ์ ที่ประดิษฐ์อย่างสวยงามและที่ผนังพระอุโบสถมีภาพเขียนเป็นรูปพุ่มข้าวบิณฑ์ แบบอย่างในรัชกาลที่ 3
วัดนี้เคยเป็นที่พำนักของสุนทรภู่กวีเอกแห่ง กรุงรัตนโกสินทร์ ระหว่าง พ.ศ. 2383 - 2385 เมื่อคราวบวชเป็นพระภิกษุ ปัจจุบันยังมีกุฏิหลังหนึ่ง เรียกว่า "บ้านกวี" เปิดเป็น พิพิธภัณฑ์
สถาปัตยกรรมและศิลปกรรม

ลักษณะสถาปัตยกรรม เป็นศิลปะในช่วงสมัยรัชกาลที่ 3 ซึ่งได้รับอิทธิพลจากศิลปะจีน เนื่องจากในช่วงน้นมีการติดต่อค้าขายกับจีน อิทธิพลของจีนจึงเข้ามามีบทบาท รูปแบบสถาปัตยกรรมจึงเป็นอาคารแบบไม่มีช่อฟ้า ใบระกา แบบวัดในช่วงสมัยอื่น มีเครื่อง ประดับพระอารามที่เป็นตุ๊กตาจีนสลักหิน มีทั้งรูปคนและสัตว์ ตุ๊กตารูปคนบางตัวมีลักษณะท่าทางและการแต่งกายแบบจีน บางตัวแต่งกายแบบไทย ลักษณะพิเศษที่วัดแห่งนี้คือมีรูปสลักผู้หญิงในลักษณะต่าง ๆ เป็นส่วนมาก
หอไตรเป็นอาคารก่ออิฐถือปูน 2 ชั้น ใต้ถุนสูง กว้าง 6.50 เมตร สูง 10 เมตร ปิดทอง ล่องชาด มีช่อฟ้า ใบระกา หน้าบันปิดทองประดับกระจกสี มีงานศิลปะลายรดน้ำที่มีอยู่ทุกบานประตู และหน้าต่าง หอไตรมีไว้สำหรับเก็บรักษาพระคัมภีร์ใบลาน จารึกพระไตรปิฎกและคัมภีร์อื่น ๆ มีตู้พระไตรปิฎกทรงโบราณ กว้าง 1.75 เมตร ยาว 1.70 เมตร สูง 2 เมตร ขาตู้เป็นลักษณะเท้าสิงห์
ในพระวิหาร มีรูปหล่อลงรักปิดทอง หมู่ภิกษุณี จำนวน 52 องค์ นั่ง 49 องค์ ยืน 3 องค์ อยู่ในอิริยาบถต่าง ๆ หลากหลายท่า มีทั้งท่านั่งปฏิบัติธรรม ฟังธรรม ฉันหมาก สูบยา ยืนไหว้ นั่งพนมมือ
ภายในพระอุโบสถมีหลวงพ่อขาวประดิษฐานบนบุษบก เป็นพระประธานปางมารวิชัย สลักด้วยศิลาขาวบริสุทธิ์ หน้าตักกว้าง 15 นิ้ว สูง 21 นิ้ว รัชกาลที่ 9 ทรงถวายพระนามว่า พระพุทธเทววิลาส
รูปภาพ

พระพุทธเทววิลาส พระประธานในพระอุโบสถ
พระประธานในพระวิหารพร้อมด้วยรูปหล่อหมู่ภิกษุณี
ภายในศาลาการเปรียญ
บรรยากาศภายในกุฏิสุนทรภู่
พระบรมสาทิสลักษณ์รัชกาลที่ 3 และพระสาทิสลักษณ์กรมหมื่นอัปสรสุดาเทพ
พระปรางค์
รูปหล่อสุนทรภู่เมื่อครั้งบวชเป็นพระภิกษุ
ลำดับเจ้าอาวาส

ลำดับเจ้าอาวาส และผู้รักษาการแทนเจ้าอาวาสวัดเทพธิดารามวรวิหาร เท่าที่พบข้อมูล
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ | หมายเหตุ |
| 1 | พระปัญญาคัมภีรเถร | พ.ศ. 2382 | พ.ศ. 2385 | เจ้าอาวาส |
| 2 | พระญาณปริยัติ (บุญ) ป.ธ.8 | พ.ศ. 2386 | พ.ศ. 2389 | เจ้าอาวาส |
| 3 | พระธรรมเจดีย์ (สิงห์ สงฺโฆ) | พ.ศ. 2389 | พ.ศ. 2408 | เจ้าอาวาส |
| 4 | พระสุนทรสมาจารย์ (เข้ม) | พ.ศ. 2408 | พ.ศ. 2410 | เจ้าอาวาส |
| 5 | พระสุธรรมธีรคุณ (ทัด) | พ.ศ. 2410 | พ.ศ. 2430 | เจ้าอาวาส |
| 6 | พระสุนทรศีลาจารย์ (เลิศ) | พ.ศ. 2430 | พ.ศ. 2434 | เจ้าอาวาส |
| 7 | พระสุนทรสมาจารย์ (สวน) | พ.ศ. 2434 | พ.ศ. 2457 | เจ้าอาวาส, มรณภาพ |
| 8 | พระครูธรรมรังษี (พัน กิจฺจกโร) | พ.ศ. 2457 | พ.ศ. 2458 | ผู้รั้ง |
| 8 | พระครูธรรมรังษี (พัน กิจฺจกโร) | พ.ศ. 2458 | พ.ศ. 2469 | เจ้าอาวาส, มรณภาพ |
| ว่าง | พระสมุห์ไสว ธมฺมสาโร | พ.ศ. 2469 | พ.ศ. 2469 | ผู้รั้ง, ภายหลังเป็นพระเมธีธรรมสาร เจ้าอาวาสวัดบ้านกร่าง |
| 9 | พระมงคลธรรมรังษี (ปาน อินฺทโชโต) ป.ธ.3 | พ.ศ. 2469 | พ.ศ. 2509 | เจ้าอาวาส, มรณภาพ |
| 10 | พระวิสุทธิวงศาจารย์ (พลอย ญาณสํวโร) ป.ธ. 9 | พ.ศ. 2511 | พ.ศ. 2547 | เจ้าอาวาส, มรณภาพ |
| 11 | พระธรรมวชิรคณี (แผ่ว ปรกฺกโม) ป.ธ.9 | พ.ศ. 2548 | - | เจ้าอาวาส, ปัจจุบัน |

พระอุโบสถ
พระวิหาร
ลู่ตูง

| ลู่ตูง ช่วงเวลาที่มีชีวิตอยู่: ปลายยุคไพลโอซีน - ปัจจุบัน (3 ล้านปีก่อน) 3–0Ma  PreꞒ Ꞓ O S D C P T J K Pg N  ↓   |
| --- | --- |

ค่างแว่นถิ่นใต้ (T. obscurus) ที่อุทยานแห่งชาติแก่งกระจาน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
วงศ์ย่อย:: Colobinae
สกุล:: Trachypithecus Reichenbach, 1862

ชนิดต้นแบบ
Semnopithecus pyrrhus Horsfield, 1823 (= Cercopithecus auratus Geoffroy, 1812)
ชนิด
 17 ชนิด (ดูในเนื้อหา)
ชื่อพ้อง
 Kasi Reichenbach, 1862
ลู่ตูง (อังกฤษ: Lutung) เป็นสกุลของสัตว์เลี้ยงลูกด้วยนม ในอันดับวานร (Primates) สกุลหนึ่ง ใช้ชื่อสกุลว่า Trachypithecus จัดอยู่ในจำพวกค่าง ในวงศ์ลิงโลกเก่า (Cercopithecidae)
โดยชื่อสามัญคำว่า "Lutung" มาจากภาษามลายู เนื่องจากมีความแตกต่างจากค่างสกุลที่พบในอนุทวีปอินเดีย
ลักษณะ

มีรูปร่างที่เพรียวบาง หางมีความยาวกว่าลำตัวถึง 2 เท่า สีขนมีหลากหลายทั้งสีทอง, สีเทา หรือสีดำ แตกต่างกันไปตามชนิด โดยมากขนส่วนท้องจะเป็นสีจาง ขนบนหัวตั้งแหลมเหมือนสวมมงกุฏ แขนนับว่าสั้นมากเมื่อเทียบกับเท้า และนิ้วหัวแม่มือก็มีขนาดสั้น  ที่หลังมือและหลังเท้ามีขน  มีความยาวเฉลี่ย 40–80 เซนติเมตรและมีน้ำหนักประมาณ  5–15 กิโลกรัม ในตัวผู้โดยทั่วไปขนาดใหญ่กว่าตัวเมีย
พฤติกรรมและการกระจายพันธุ์

ค่างสกุลนี้ กระจายพันธุ์ทั่วไปในภูมิภาคเอเชียอาคเนย์ ทั้งที่เป็นแผ่นดินใหญ่ และหมู่เกาะต่าง ๆ กลางทะเล อาศัยอยู่ในป่าดิบ หรือป่าบนภูเขาสูง หรือแม้แต่ป่าชายหาดหรือป่าชายเลนติดทะเล ใช้เวลาส่วนใหญ่ในเวลาเช้าและเวลาบ่ายในการหากิน ด้วยการปีนป่ายและกระโดดไปมาระหว่างต้นไม้แต่ละต้น อาศัยอยู่รวมเป็นฝูงประมาณ 5–20 ตัว มีลักษณะแบบฮาเร็ม โดยตัวผู้ปกครองเพียงตัวเดียวเป็นจ่าฝูง มีตัวเมียรายล้อม มีนิสัยรักสงบและกลัวมนุษย์ แต่ถ้ามีตัวผู้อื่นจากฝูงอื่นบุกรุกเข้ามา จ่าฝูงจะต่อสู้เพื่อปกป้องและอาจถึงขั้นฆ่ากันตายได้ มีการระแวดระวังภัยสูง โดยเสียงร้องที่ดังเพื่อเตือนภัยในฝูง และจะร้องเตือนกัน เป็นสัตว์ที่กินพืชจำพวกใบไม้ หรือยอดไม้อ่อนเป็นอาหาร เนื่องจากกระเพาะสามารถที่จะย่อยอาหารจำพวกพืชได้เพียงอย่างเดียว อาจกินแมลงบ้าง เพื่อเสริมโปรตีน
ไม่ค่อยพบการเกิดแบบฝาแฝด ส่วนมากจะเกิดเพียงตัวเดียว ลูกค่างวัยอ่อนจะมีขนตามลำตัวสีเหลืองทองแลดูสวยงาม และจะค่อย ๆ เข้มขึ้นตามวัยที่เจริญเติบโตขึ้น หากแม่ค่างตายลง ค่างตัวเมียตัวอื่นในรุ่นเดียวกันกับแม่ หรืออาจเป็นเครือญาติกันจะทำหน้าที่เลี้ยงดูต่อ โดยจะเกาะที่หน้าท้องของตัวเมียหรือแม่แม้แต่กระทั่งขณะหาอาหาร หย่านมในช่วงครึ่งปีหลัง หลังจากเกิด เข้าสู่วัยเจริญพันธุ์เมื่ออายุได้ 4–5 ปี อายุขัยโดยเฉลี่ย 20 ปี
การจำแนก

มีการอนุกรมวิธานค่างในสกุลนี้ออกเป็นกลุ่ม ๆ ได้ทั้งหมด 17 ชนิด (ในบางข้อมูลแบ่งเป็น 9 ชนิด ) สำหรับในประเทศไทยพบ 3 ชนิด
กลุ่มค่างหน้าม่วง (T. vetulus )
ค่างหน้าม่วง (Trachypithecus vetulus)
ค่างนิลกิรี (Trachypithecus johnii)
กลุ่มค่างเทา (T. cristatus )
ค่างชวา (Trachypithecus auratus)
ค่างเทา (Trachypithecus cristatus)
ค่างอินโดจีน (Trachypithecus germaini)
ค่างตะนาวศรี (Trachypithecus barbei)
กลุ่มค่างแว่น (T. obscurus )
ค่างแว่นถิ่นใต้ (Trachypithecus obscurus)
ค่างแว่นถิ่นเหนือ (Trachypithecus phayrei)
กลุ่มค่างแหลม (T. pileatus )
ค่างแหลม (Trachypithecus pileatus)
ค่างสันแหลม (Trachypithecus shortridgei)
ค่างทองจี (Trachypithecus geei)
กลุ่มค่างหัวมงกุฎ (T. francoisi )
ค่างหัวมงกุฎ (Trachypithecus francoisi)
ค่างฮาติงห์ (Trachypithecus hatinhensis)
ค่างกระหม่อมขาว (Trachypithecus poliocephalus)
ค่างลาว (Trachypithecus laotum)
ค่างสะโพกขาว (Trachypithecus delacouri)
ค่างดำอินโดจีน (Trachypithecus ebenus)
วิวัฒนาการ

การวิเคราะห์ทางพันธุกรรมแสดงให้เห็นว่าบรรพบุรุษของค่างสกุลนี้ วิวัฒนาการตัวเองจนมีความแตกต่างครั้งแรกจากสกุลอื่นอย่างน้อยเมื่อกว่า 3 ล้านปีที่ผ่านมาในช่วงปลายยุคไพลโอซีน ชนิดต่าง ๆ ที่ยังดำรงเผ่าพันธุ์อยู่จนถึงปัจจุบันนี้  แยกตัวออกมาในยุคไพลสโตซีน สันนิษฐานว่าเกิดเปลี่ยนแปลงที่อยู่อาศัยในช่วงยุคน้ำแข็ง ฟอสซิลที่เก่าแก่ที่สุดระบุไว้อย่างชัดเจนว่าเป็นของสกุลนี้อยู่ในกลางยุคไพลสโตซีน ในเวียดนามและประเทศลาว ฟอสซิลที่ต่อมาเป็นที่รู้จักมาจากประเทศไทย, เกาะชวา และเกาะสุมาตรา ความสัมพันธ์ระหว่างค่างสกุลนี้กับค่างสกุลอื่น ๆ (เช่น Semnopithecus) ยังไม่มีข้อสรุป อาจจะเกิดจากการผสมข้ามสายพันธุ์ระหว่างสกุลเหล่านี้ในช่วงเวลาของประวัติศาสตร์วิวัฒนาการก็เป็นได้
แหล่งข้อมูลอื่น

ข้อมูลที่เกี่ยวข้องกับ Trachypithecus ที่วิกิสปีชีส์
กะโหลกของค่างเทา (T. cristatus robustus)
เอบิโก้ โฮลดิ้งส์

| --- | --- |
รูปแบบ: บริษัทมหาชน
ก่อตั้ง: 26 พฤศจิกายน พ.ศ. 2527 (ในชื่อ บริษัท แอสโซซิเอ็ทเต็ดปาล์มออยล์ จำกัด) 3 พฤศจิกายน พ.ศ. 2535 (ในชื่อ บริษัท เอบิโก้ โฮลดิ้งส์ จำกัด (มหาชน))
สำนักงานใหญ่: อาคารเอบิโก้ ชั้น 5, 401/1 หมู่ 8 ถนนพหลโยธิน ตำบลคูคต อำเภอลำลูกกา ปทุมธานี
ผลิตภัณฑ์: น้ำนมดิบ นมยูเอชที นมพาสเจอร์ไรส์ น้ำผลไม้พาสเจอร์ไรส์ และอสังหาริมทรัพย์
เว็บไซต์: http://www.abicogroup.com
บริษัท เอบิโก้ โฮลดิ้งส์ จำกัด (มหาชน) (อังกฤษ: ABICO HOLDINGS PUBLIC COMPANY LIMITED ชื่อย่อ: ABICO) จดทะเบียนเป็นบริษัทจำกัด เมื่อวันที่ 26 พฤศจิกายน พ.ศ. 2527 ต่อมาบริษัทฯ ได้จดทะเบียนแปลงสภาพเป็นบริษัทมหาชน เมื่อวันที่ 3 พฤศจิกายน พ.ศ. 2535 เป็นหนึ่งในบริษัทที่จดทะเบียนในตลาดหลักทรัพย์แห่งประเทศไทย บริษัทดำเนินกิจการรับจ้างผลิตนมยูเอชที นมพาสเจอร์ไรส์ และ น้ำผลไม้พาสเจอร์ไรส์ รวมทั้งผลิตและจำหน่ายน้ำนมดิบ เช่าลิขสิทธิ์ยี่ห้อ เนสท์เล่ เอฟแอนด์เอ็น ฟาร์มโชคชัย และธุรกิจอสังหาริมทรัพย์ อีกด้วย ปัจจุบันบริษัทอยู่ในระหว่างดำเนินการตามแผนฟื้นฟูการดำเนินงาน
สภานิติบัญญัติแห่งชาติ (ประเทศไทย)

สภานิติบัญญัติแห่งชาติ ในประเทศไทย หมายถึง สภาที่ทำหน้าที่ออกกฎหมายแทนสภาผู้แทนราษฎรและวุฒิสภา มักเกิดขึ้นหลังจากคณะรัฐประหารยึดอำนาจการปกครองจากรัฐบาลพลเรือนและประกาศใช้ธรรมนูญการปกครองหรือรัฐธรรมนูญชั่วคราวแทนรัฐธรรมนูญถาวร สภานิติบัญญัติแห่งชาติมีลักษณะเป็นสภาเดี่ยวซึ่งได้รับการแต่งตั้งจากคณะรัฐประหาร ซึ่งรัฐธรรมนูญบางฉบับอาจกำหนดให้สภานิติบัญญัติแห่งชาติมีอำนาจหน้าที่ร่างรัฐธรรมนูญอีกหน้าที่หนึ่ง
จนถึงปัจจุบันราชอาณาจักรไทยมีสภานิติบัญญัติแห่งชาติ ดังนี้
สภานิติบัญญัติแห่งชาติ พ.ศ. 2515 แต่งตั้งขึ้นหลัง จอมพล ถนอม กิตติขจร ทำการรัฐประหารตนเอง
สภานิติบัญญัติแห่งชาติ พ.ศ. 2516 แต่งตั้งขึ้นในรัฐบาลสัญญา ธรรมศักดิ์ หลังเหตุการณ์ 14 ตุลา เป็นสภาชุดแรกและชุดเดียวในราชอาณาจักรไทยที่ไม่ได้จากคณะรัฐประหาร
สภานิติบัญญัติแห่งชาติ พ.ศ. 2520 แต่งตั้งขึ้นหลังรัฐประหารในประเทศไทย พ.ศ. 2520 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ยึดอำนาจรัฐบาลธานินทร์ กรัยวิเชียร
สภานิติบัญญัติแห่งชาติ พ.ศ. 2534 แต่งตั้งขึ้นหลังรัฐประหารในประเทศไทย พ.ศ. 2534 คณะรักษาความสงบเรียบร้อยแห่งชาติ นำโดย พลเอก สุนทร คงสมพงษ์ และพลเอก สุจินดา คราประยูร ยึดอำนาจรัฐบาลพลเอก ชาติชาย ชุณหะวัณ
สภานิติบัญญัติแห่งชาติ พ.ศ. 2549 แต่งตั้งขึ้นหลังรัฐประหารในประเทศไทย พ.ศ. 2549 คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข นำโดย พลเอก สนธิ บุญยรัตกลิน ยึดอำนาจรัฐบาลพันตำรวจโท ทักษิณ ชินวัตร
สภานิติบัญญัติแห่งชาติ พ.ศ. 2557 แต่งตั้งขึ้นหลังรัฐประหารในประเทศไทย พ.ศ. 2557 คณะรักษาความสงบแห่งชาติ นำโดย พลเอก ประยุทธ์ จันทร์โอชา ยึดอำนาจรัฐบาลยิ่งลักษณ์ ชินวัตร ซึ่งในขณะนั้นมี นิวัฒน์ธำรง บุญทรงไพศาล เป็นผู้ปฏิบัติหน้าที่แทนนายกรัฐมนตรี
รายนามประธานสภานิติบัญญัติแห่งชาติ

| 0 | 1 | 2 | 3 | 4 | 5 |
| --- | --- | --- | --- | --- | --- |

| ลำดับ | ชุด | รูป | รายนาม | เริ่มวาระ | สิ้นสุดวาระ |
| 1 | 1 |  | พลตรีศิริ สิริโยธิน | 18 ธันวาคม พ.ศ. 2515 | 11 ธันวาคม พ.ศ. 2516 |
| 2 | 2 |  | พลตรี หม่อมราชวงศ์คึกฤทธิ์ ปราโมช | 29 ธันวาคม พ.ศ. 2516 | 7 ตุลาคม พ.ศ. 2517 |
| 3 | 2 |  | ประภาศน์ อวยชัย | 17 ตุลาคม พ.ศ. 2517 | 25 มกราคม พ.ศ. 2518 |
| 4 | 3 |  | พลอากาศเอก หะริน หงสกุล | 25 พฤศจิกายน พ.ศ. 2520 | 22 เมษายน พ.ศ. 2522 |
| 5 | 4 |  | อุกฤษ มงคลนาวิน | 2 เมษายน พ.ศ. 2534 | 21 มีนาคม พ.ศ. 2535 |
| 6 | 5 |  | มีชัย ฤชุพันธุ์ | 25 ตุลาคม พ.ศ. 2549 | 28 มกราคม พ.ศ. 2551 |
| 7 | 6 |  | พรเพชร วิชิตชลชัย | 17 สิงหาคม พ.ศ. 2557 | 21 พฤษภาคม พ.ศ. 2562 |
ดูเพิ่ม

รัฐสภาไทย
สภาผู้แทนราษฎรไทย
วุฒิสภาไทย
| ด ค กสภานิติบัญญัติแห่งชาติ (ประเทศไทย) |
| --- | --- |
 2515  2516  2520  2534  2549  2557
จีน เกรย์
ประวัติการจัดพิมพ์ > Debut (ปี 1960)

ปรากฏครั้งแรกใน: Uncanny X-Men #1 ในชื่อที่รู้จักกันว่า "Marvel Girl" เป็นสมาชิกหญิงคนแรกในทีม มีพลังโทรจิตอ่านและควบคุมจิตใจ และเคลื่อนย้ายวัตถุ และความสามารถในการใช้พลังจิตรูปแบบอื่นๆ  จากนั้นไม่นานเธอก็เริ่มคบหาดูใจกับ สก๊อต ซัมเมอร์ (Cyclops) แต่ถึงกระนั้นก็ยังแอบมีใจให้กับเพื่อนร่วมทีมอย่าง วูล์ฟเวอรีน อีกด้วย
ประวัติการจัดพิมพ์ > "The Phoenix Saga" และ "The Dark Phoenix Saga" (ปี 1976)

การปรับเปลี่ยนครั้งใหญ่ของ จีน เกรย์ จากสมาชิกในทีมที่อ่อนแอที่สุด กลายมาเป็นผู้ที่ทรงพลังมากที่สุด ในภารกิจหนึ่งจีน เกรย์ ยอมเสียสละตัวเอง โดยการบังคับยานบินกลับลงโลก ทำให้เธอได้รับรังสีคอสมิคจำนวนมหาศาล ในขณะที่ทุกคนคิดว่าเธอเสียชีวิตพร้อมกับยานที่ตกทะเลไปแล้ว เธอก็กลับมาพร้อมกับพลังมหาศาลในชื่อใหม่ "ฟีนิกซ์"
แต่ต่อมาเธอถูกพวก Hellfire Club ควบคุมจิตใจ ทำให้พลังมหาศาลของฟินิกซ์หลุดจากความควบคุม และจีนก็ถูกพลังของตัวเธอเองครอบงำจนกลายเป็น ดาร์ค ฟินิกซ์ และอาละวาดคลุ้มคลั่งไปทั่วจักรวาล จนไปทำลายดาวดวงหนึ่งจนประชากรบนดาวตายกันนับหมื่นล้านชีวิต!!! สุดท้ายโปรเฟสเซอร์เอ็กส์เข้ามาชะล้างจิตใจของเธอจนกลับมาเป็นคนเดิม
แม้ว่าในที่สุดจีน เกรย์จะกลับมาควบคุมพลังฟินิกซ์ได้อีกครั้ง แต่ความเสียหายก็เกิดขึ้นแล้ว ทำให้จักรวรรดิ์ชีอะห์ กลุ่มมนุษย์ต่างดาวที่ถือว่าตนเป็นผู้พิทักษ์จักรวาลเห็นว่าการกระทำไม่ว่าจะเป็นของจีน เกรย์ ถือว่าเป็นภัยต่อจักรวาล และต้องลงโทษเธอ ทำให้เอ็กซ์เม็นต้องรับมือกำลังของจักรวรรดิ์ชีอะห์ที่มหาศาลกว่าอย่างเทียบไม่ได้ ในขณะที่เอ็กซ์เม็นกำลังย่ำแย่ จีน จึงตัดสินใจสละชีวิตเพื่อให้เพื่อนๆและคนรักของเธอปลอดภัย ความตายของเธอทำให้การโจมตีของชีอะห์จบลง ส่วนไซคลอปนั้นเสียใจมาก และออกจากทีมไป
ในบทนี้ตอนแรก คริส แคลร์มอนด์ ผู้แต่งได้วางตอนจบไว้ว่าจะให้ จีน กับ สก๊อต ได้แต่งงานกัน จิม ชูสเตอร์ บรรณาธิการบริหารในตอนนั้นไม่ชอบที่เรื่องจบโดยที่จีน เกรย์ ไม่ต้องรับผิดชอบอะไรเลย ดังนั้นตอนจบของเรื่องนี้จึงลงเอยด้วยการที่จีน กำลังจะกลายร่างเป็นดาร์ค ฟินิกซ์อีกครั้ง และได้ตายต่อหน้า สก็อต นั่นเอง ซึ่งนั่นทำให้เรื่องในตอนนี้ได้ถูกกล่าวถึงและโด่งดังมากจนถึงบัดนี้